രാമജന്മഭൂമിയ്ക്കായി പോരാടി രാം ലല്ലയുടെ സുഹൃത്തായി മുതിര്ന്ന വിഎച്ച്പി നേതാവ് ത്രിലോകി നാഥ് പാണ്ഡെ അന്തരിച്ചു അയോദ്ധ്യ : മുതിര്ന്ന വിഎച്ച് പി നേതാവ് ത്രിലോകി നാഥ് പാണ്ഡെ അന്തരിച്ചു . 75 വയസ്സായിരുന്നു. ലക്നൗവിലെ റാം മനോഹര് ലോഹ്യ ഇന്സ്റ്റിറ്റ്യൂട്ട് ഓഫ് മെഡിക്കല് സയന്സസില് വച്ചായിരുന്നു അന്ത്യം . രണ്ടാഴ്ച മുമ്ബാണ് അദ്ദേഹത്തെ ആശുപത്രിയില് പ്രവേശിപ്പിച്ചത് . ഭൗതിക ശരീരം രാത്രി അയോദ്ധ്യയില് കൊണ്ടുവരും. തുടര്ന്ന് അന്ത്യകര്മങ്ങള് ബല്ലിയ ജില്ലയിലെ അദ്ദേഹത്തിന്റെ ഗ്രാമത്തില് നടക്കും. അയോദ്ധ്യ രാമജന്മഭൂമിയുമായി ബന്ധപ്പെട്ട ചരിത്രവിധിയില് രാം ലല്ലയുടെ സുഹൃത്ത് എന്നാണ് ത്രിലോകി നാഥ് പാണ്ഡെയെ വിശേഷിപ്പിച്ചിരുന്നത് . അന്നത്തെ തര്ക്കഭൂമിയില് ത്രിതല ശ്രീകോവിലിന്റെ സമുച്ചയത്തിന്റെ മധ്യഭാഗം സൂക്ഷിപ്പുകാരനായിരുന്നു ത്രിലോക് നാഥ് പാണ്ഡെ. പതിറ്റാണ്ടുകളുടെ നിയമപോരാട്ടത്തിന് ഒടുവില് രാമജന്മഭൂമി വിമോചനത്തിന്റെ യഥാര്ത്ഥ ശില്പിയായി കണക്കാക്കപ്പെട്ടിരുന്നു അദ്ദേഹം . രാമജന്മഭൂമിക്ക് വേണ്ടിയുള്ള നിയമ പോരാട്ടത്തിനായി അദ്ദേഹം തന്റെ ജീവിതം സമര്പ്പിച്ചു. കോടതിയില് അവകാശങ്ങള്ക്കായി പോരാടാന് ഞങ്ങളെ പ്രചോദിപ്പിച്ചത് ശ്രീരാമനാണ്. ദൈവത്തെ പ്രതിനിധാനം ചെയ്യുന്നത് ഒരു മഹത്തായ ജോലിയാണ്, ദശലക്ഷക്കണക്കിന് ഹിന്ദുക്കളില് നിന്ന് ഈ ജോലി ചെയ്യാന് എന്നെ തിരഞ്ഞെടുത്തത് എന്നെ അഭിമാനിക്കുകയും സന്തോഷിപ്പിക്കുകയും ചെയ്തു. അയോദ്ധ്യവിധിയ്ക്ക് ഒരു മാസം മുന്പുള്ള അദ്ദേഹത്തിന്റെ പ്രതികരണം ഇപ്രകാരമായിരുന്നു.